proxectonos/corpus_dominio_legal_administrativo_tmp huggingface dataset:
27/05/2011 | Otras Entidades y Anuncios ParticularesUniversidades
Universidade da Coruña
Sección de Estudos Oficiais de Posgrao
Anuncio de acordo de inicio de expediente de recadación de prezos públicos de matrícula

“Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, e en aplicación do disposto no dito artigo, publícanse, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 4 da Resolución Reitoral de 13 de xuño de 2008 sobre procedemento para a recadación de prezos públicos de matrícula, durante o prazo de dez días contados desde o seguinte ao da publicación deste anuncio, o interesado terá a súa disposición o expediente para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Seccion de Estudos Oficiais de Posgrao, Campus de Elviña, na Coruña, telefono 981167000 extensión 2350, A Coruña, 04 de maio de 2011 Asdo: Carmen Docampo Muíño, Xefa da Seccion de Estudos Oficiais de Posgrao
27/05/2011 | Administración LocalMunicipal
Santiago de Compostela
Persoal
Aprobación da modificación da relación de postos de traballo para adaptala ó contido do cadro de persoal do ano 2011

A Xunta de Goberno Local do Concello de Santiago de Compostela, en sesión celebrada o día 22 de marzo de 2011, aprobou a modificación da relación de postos de traballo para adaptala ó contido do cadro de persoal do ano 2011: RELACIÓN DE POSTOS DE TRABALLO a) CÓDIGO: A = Área (1 – 8) B = Servizo C = Sección D = Negociado E = Clase: F (funcionario), L (laboral), E (eventual), J (funcionario / laboral) F = Escala: 0 (habilitado estatal), 1 (Administración xeral), 2 (Administración especial), 3 (persoal laboral) G = Grupo: 1 (A1), 2 (A2), 3 (B), 4 (C1), 5 (C2), 6 (AP) H = Nivel b) NÚMERO: dotación do posto c) ADSCRIPCIÓN: FP: forma de provisión: C (concurso), CE (concurso específico), AD (adscrición directa), L (libre designación) I (libre designación funcionario / laboral) TP: tipo de posto; S (singularizado), N (non singularizado), E (confianza funcionario / eventual) ADM: adscrición a AP: CSC (Concello de Santiago de Compostela), AM (Administración municipal) AEC (Administración do Estado ou Comunidade Autónoma), AP (indistinta) GR: Grupo ESC: Escala; HE (habilitado estatal), AX (Administración xeral), AE (Administración especial), PL (persoal laboral) CL: Clase Contra a presente resolución, que esgota a vía administrativa, poderán os interesados interpoñer recurso contencioso-administrativo perante o Xulgado do Contencioso-Administrativo de Santiago de Compostela no prazo de dous meses, a contar dende o día seguinte ó da súa publicación, de conformidade cos artigos 46 e 8.1. a) da Lei da xurisdición contencioso-administrativa, aprobada por Lei 29/1998, do 13 de xullo. Non obstante, os interesados poderá interpoñer recurso potestativo de reposición no prazo dun mes perante o órgano que o ditou. Neste caso non se poderá interpoñe-lo recurso contencioso-administrativo anteriormente indicado en tanto non recaia resolución expresa ou presunta do recurso administrativo de reposición, ó abeiro dos artigos 116 e seguintes da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Santiago de Compostela, 13 de maio de 2011. A concelleira-delegada de persoal (P. D. Xunta de Goberno Local 25/6/2007) Rosa M. Fernández Somoza
27/05/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 395/2007

Acordo do 9 de maio de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Arteixo (expediente IN407A 395/2007). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: anexo I L. M. T. S., C. T., Otero Pedraio, n.° 10. Situación: concello de Arteixo. Características técnicas: Liña eléctrica de media tensión subterránea a 15/20 kV, cunha lonxitude de 0,130 km, coa orixe na L. M. T. S. SBN-708A, entre os C. C. T. T. Travesía de Arteixo, 339 (Expte. IN407A 2003/406) e C. T. Juan Pino Lombardia Mellouk Bazán (Expte. IN407A 2006/113), condutor RHZ-20L 12/20 kV 2(1x240) mm 2 Al, e final na mesma liña, unha vez que entre e saia do C. T. proxectado. Concello de Arteixo. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 9 de maio de 2011. Tristana Moraleja Gómez Xefa territorial da Coruña
27/05/2011 | Administración LocalMunicipal
As Pontes de García Rodríguez
Intervención
Aprobación definitiva suplemento de crédito

Tendo sido aprobado polo Pleno deste Concello o Expediente de Modificación de Créditos nº 24/2011 de suplemento de crédito número 1/2011, por acordo adoptado en sesión celebrada o 18 de abril de 2011, non tendo sido presentadas reclamacións contra o mesmo dentro do plazo regulamentario de exposición ó público, polo Sr. Alcalde-Presidente resolveuse a súa aprobación definitiva e dando cumprimento ó que dispón o artígo 177.2 do RDL 2/2004, de 5 de marzo, faise público que dito expediente ascende a un importe de 329.260,30 euros quedando o Estado de Gastos e Ingresos do Orzamento Xeral para 2.011 como se seguido se reflicte: Segundo dispón o artigo 177.2 do RDL 2/2004, de 5 de marzo, en relación co artigo 169 do mesmo Real Decreto, contra este Expediente poderá interporse directamente recurso contencioso-administrativo no prazo de dous meses a contar desde o día seguinte á publicación deste anuncio no Boletín Oficial da Provincia. As Pontes de García Rodríguez, a 24 de maio de 2011 O Alcalde Asdo. Valentín González Formoso
27/05/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 68/2011

Resolución do 4 de maio de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Sada (expediente IN407A 68/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. Laguna, n.° 15. Situación: concello de Sada. Características técnicas: Liña eléctrica de media tensión subterránea a 20 kV, cunha lonxitude de 0,016 km, coa orixe en empalmes proxectados na L. M. T. S. SAD-713, tramo entre o C. T. A Laguna e o C. T. r/ Betanzos, n.° 8, condutor tipo RHZ1-2OL-12/20 kV 3(1x240 Al), e final no C. T. C. r/ Laguna, n.° 15 proxectado. Centro de transformación non prefabricado, cunha potencia de 400 kVA, e unha relación de transformación 20.000/400-230 V. Concello de Sada. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 4 de maio de 2011. Tristana Moraleja Gómez Xefa territorial da Coruña
27/05/2011 | Administración LocalMunicipal
Boimorto
Licenza de actividade

Solicitando desta Alcaldía Dª. Isilda Maña Aierbe, en representación da sociedade L. P. AVES, S. C., licenza municipal para construción de dúas naves e almacén para explotación de polos a situar en Cabrita - Mercurín, cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo –que comezará a contarse desde o día seguinte ó da última inserción do presente edicto no Boletín Oficial da Provincia ou no DOGA- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Boimorto, 19 de maio de 2011 O alcalde Asdo.- José Ignacio Portos Vázquez
27/05/2011 | Administración LocalMunicipal
Cee
Aprobación provisional de padróns fiscais municipais

Téndose aprobado provisionalmente, mediante resolución da alcaldía, de data 13 de maio do 2011, os padróns fiscais municipais das taxas pola recollida do lixo; Mantemento do Cemiterio Municipal e reserva para entrada e saida de vehiculos desde a via publica, correspondentes ao exercicio do 2011, por importes de 258.788,76€; 6.665,12€ e 8.528,00€ respectivamente, expoñense ao público polo prazo dun mes, a contar dende o seguinte á publicación do presente anuncio no Boletín Oficial da Provincia, para os efectos da súa consulta e presentación de posibles alegacións polas persoas interesadas. CEE, a 20 de maio do 2011 O ALCALDE Ramon Vigo Sambade
27/05/2011 | Administración LocalMunicipal
Arteixo
Servizos Económicos
Publicación da conta xeral do exercicio 2010

Formulada e rendida a conta xeral do orzamento desta Corporación correspondente ao exercicio 2010 e ditaminada pola Comisión Especial de Contas, exponse ao público cos documentos que a xustifican, na Intervención desta entidade durante quince días hábiles, contados a partires do seguinte ao da inserción do presente edicto no Boletín Oficial da Provincia, co obxeto de que os interesados podan examinala e formular por escrito os reparos e observacións que estimen oportunas, durante o mencionado prazo de exposición e os oito días seguintes, de conformidade co disposto nos artigos 116 da Lei 7/1985, de 2 de abril, reguladora das bases de réxime local, e 212.3 do Texto Refundido da Lei Reguladora das Facendas Locais. En Arteixo, o 20 de maio de 2010 Asdo.- Pilar Souto Iglesias Alcaldesa-Presidenta
27/05/2011 | Administración LocalMunicipal
Melide
Listaxe provisión dunha praza de técnico/a superior de administración especial, técnico de normalización lingüística para o Concello de Melide por promoción interna polo sistema de concurso- oposición (do grupo A2 ao A1)

Rematado o prazo de presentación de instancias, e de conformidade co apartado cuarto das bases da convocatoria para a provisión dunha praza de técnico/a superior de administración especial, denominación: técnico de normalización lingüística para o concello de Melide por promoción interna polo sistema de concurso-oposición (do grupo A2 ao A1), publicada no BOP núm.53 de 18 de marzo de 2011. Logo de ver o certificado do rexistro de data 19 de maio de 2011, no exercicio das facultades atribuídas á Alcaldía RESOLVO: Primeiro.- Aprobar, con carácter provisional e definitivo, a relación de admitidos/as e excluídos/as ás probas selectivas: Segundo.- Designar o Tribunal cualificador, que está composto polos seguintes membros: Presidente/a: Titular: José Carmelo Sánchez Presedo – Secretario do Concello de Cesuras Suplente: Mª José Nartallo Penas – Secretaria-interventora do Concello de Trazo Titular: Javier Siro Suárez Rodríquez – Interventor do Concello de Ordes Suplente: Mónica Seijas Rey – Técnica AEDL Concello de Toques Titular: Francisco Manuel Veiga García – Profesor lingua galega IES Melide Suplente: Xulio Pérez Pérez - Profesor IES Melide Titular: Mónica Quintáns Casal - Técnica de Normalización lingüística do Concello de Val do Dubra Suplente: Valentín García Gómez – Técnico de Normalización lingüística do Concello da Estrada Titular: Javier Anido Vázquez – Técnico de xestión financiera do Concello de Melide Suplente: Ana Beatriz Oveja Villafañe – Secretaria do Concello de Tordoia Terceiro.- A constitución do tribunal terá lugar o día 22 de xuño de 2011 ás 10.00 h. Cuarto.- A realización da proba da fase de oposión terá lugar o día 28 de xuño de 2011 ás 10.00 h na casa do Concello de Melide. O aspirante deberá presentarse provisto do DNI. Os demais anuncios referentes a esta convocatoria serán publicados polo tribunal no taboleiro de editos do Concello de Melide. O que se público para xeral coñecemento. Melide, 19 de maio de 2011 A alcaldesa perante min., A secretaria Mª Socorro Cea Vázquez Mª Cruz Andrade García
27/05/2011 | Administración LocalMunicipal
As Pontes de García Rodríguez
Intervención
Aprobación definitiva crédito extraordinario

Tendo sido aprobado polo Pleno deste Concello o Expediente de Modificación de Créditos nº 24/2011 de crédito extraordinario número 1/2011, por acordo adoptado en sesión celebrada o 18 de abril de 2011, non tendo sido presentadas reclamacións contra o mesmo dentro do plazo regulamentario de exposición ó público, polo Sr. Alcalde-Presidente resolveuse a súa aprobación definitiva e dando cumprimento ó que dispón o artígo 177.2 do RDL 2/2004, de 5 de marzo, faise público que dito expediente ascende a un importe de 492.619,52 euros quedando o Estado de Gastos e Ingresos do Orzamento Xeral para 2.011 como se seguido se reflicte: Segundo dispón o artigo 177.2 do RDL 2/2004, de 5 de marzo, en relación co artigo 169 do mesmo Real Decreto, contra este Expediente poderá interporse directamente recurso contencioso-administrativo no prazo de dous meses a contar desde o día seguinte á publicación deste anuncio no Boletín Oficial da Provincia. As Pontes de García Rodríguez, a 24 de maio de 2011 O Alcalde Asdo. Valentín González Formoso
27/05/2011 | Administración LocalMunicipal
Boqueixón
Aprobación de padrón do lixo

Na ordinaria da Xunta de Goberno que tivo lugar o día 18 de maio de 2011 aprobouse o padrón da taxa da recollida domiciliaria de lixo e residuos sólidos urbanos Coa finalidade de que os interesados poidan examinalo e interpoñer as reclamacións que estimen oportunas, o padrón estará exposto ó público nas oficinas xerais do concello, de luns a venres, en horario de 9:00 h. a 14:00 h. durante 1 mes desde a publicación deste anuncio no BOP. Boqueixón, 20 de maio de 2011 O alcalde Adolfo Gacio Vázquez
27/05/2011 | Administración LocalMunicipal
Lousame
Aprobación provisional matrícula taxa por actividades e servizos relacionados coa hixiene urbana

En virtude das facultades que me outorga a vixente lexislación de Réxime Local, en relación co Art.16.1 da Ordenanza Fiscal Reguladora da Taxa por actividades e servicios relacionados coa hixiene urbana; vista a Matrícula de contribuíntes correspondente ó exercicio de 2011. a) Aprobar provisionalmente a Matrícula de Contribuíntes da Taxa por actividades e servicios relacionados coa hixiene urbana correspondente ó exercicio 2011.0 número de recibos ascende a 1.315 e o importe total 124.020,00 €. b) Publíquese en legal forma. c) O prazo de exposición será de trinta (30) días e considerarase definitivamente aprobada, de non presentarse reclamacións. Lousame, a 13 de maio de 2011 Asdo.: O Alcalde
27/05/2011 | Administración LocalMunicipal
Rianxo
Secretaría
Aprobación definitiva Plan de estabilidade no emprego público do Concello de Rianxo, así como a modificación do cadro de persoal-plantilla que acompaña ao orzamento municipal

Aprobado inicialmente polo Pleno da Corporación, en sesión extraordinaria que tivo lugar o dia 12/04/2011, o Plan de Estabilidade no emprego publico do Concello de Rianxo ( incluíndo as fichas identificativas dos diferentes postos a consolidar) e o cadro de persoal- plantilla modificador a súa vez do aprobado para o exercizo orzamentario 2011, polo que, cumprindo co disposto no artigo 126 e seguintes do RD.781/1986, polo que se aproba o Texto Refundido das disposicións legais vixentes en materia de réxime local, atendese ao estipulado no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, e que contra o mesmo durante o prazo de exposición ó público, segundo edicto publicado no Boletín Oficial da Provincia número 73, do 15 de abril de 2011, e no taboleiro de anuncios da Casa Consistorial, presentáronse reclamacións, que se resolveron no Pleno celebrado o 10 de maio de 2011, quedando APROBADO DEFINITIVAMENTE O PLAN DE ESTABILIDADE NO EMPREGO PUBLICO DO CONCELLO DE RIANZO ASI COMO A MODIFICACIÓN DO CADRO DE PERSOAL-PLANTILLA QUE ACOMPAÑA AO ORZAMENTO MUNICIPAL. Así, trala modificación sinalada, o Cadro de Persoal desta Corporación queda nos termos que se reproducen a continuación, de conformidade co que preceptúa o artigo 127 do Real Decreto Lexislativo 781/86, de 28 de abril: NOTA1: (*) DA1ª-BEPDA1ª-BEP-. Regulamentada na Disposición Adicional 1ª das Bases de Execución do Orzamento. NOTA2: No anterior orzamento figuraban 4 conductores pero realmente eran 3 condutores e 1 oficial 1ª. Asi mesmo, procedeuse a rectificar o tempo de contratación que figuraba no cadro de xornada parcial a tempo completo cando acadaran as 37,5 horas semanais. En canto ao Plan de Estabilidade estará a disposición dos interesados na Secretaria deste Concello ata a súa modificación ou derrogación. Rianxo, 18 de maio de 2011 O ALCALDE – PRESIDENTE Pedro Piñeiro Hermida
27/05/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 131/2011

Acordo do 6 de maio de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Malpica de Bergantiños (expediente IN407A 131/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S. a C. S. Ventorrillo. Situación: concello de Malpica de Bergantiños. Características técnicas: Liña eléctrica de media tensión soterrada (L. M. T. S.) a 20 kV, cunha lonxitude de 0,298 km, con condutor tipo RHZ1-2OL-12/20 kV.3(1X240) mm 2 Al, coa orixe na L. M. T. S. CBA-805 Malpica, tramo entre os C. C. T. T. Cruce Seaia (Expte. IN407A 1997/56) e C. T. Canido, 23 (Expte. IN407A 2009/30), e final no C. S. Ventorrillo de particular. Liña eléctrica de media tensión soterrada (L. M. T. S.) a 20 kV, cunha lonxitude de 0,066 km, con condutor tipo RHZ1-2OL-12/20 kV.3(1X240) mm 2 Al., coa orixe en cela libre do C. S. Ventorrillo, e final no paso aéreo-soterrado en torre metálica existente na L. M. T. aérea ao C. T. Malpica Vista (Expte.51.480). Concello de Malpica de Bergantiños. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 6 de maio de 2011. Tristana Moraleja Gómez Xefa territorial da Coruña
19/05/2011 | Administración LocalMunicipal
Camariñas
Aprobación inicial da modificación de créditos número 07/2011 por suplemento de créditos e crédito extraordinario

Aprobado inicialmente polo Pleno da Corporación, na sesión celebrada o día 13 de maio de 2011, o expediente número 07/2011 de modificación por suplemento de créditos e crédito extraordinario sobre o vixente Orzamento, queda exposto ó público por prazo de 15 días, durante os cales poderase examinar na Secretaría do Concello e presentar contra o mesmo as reclamacións que se estimen pertinentes. De non formularse reclamacións, o expediente entenderase aprobado definitivamente, por telo así disposto o acordo de aprobación inicial. O que se fai público para xeral coñecemento. Camariñas, a 13 de maio de 2011. O ALCALDE Asdo.: Manuel V. Alonso de León
19/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27741. Acondicionamento do Camiño Inglés

INFORMACIÓN PÚBLICA CLAVE: DH W.15.27741 O Concello de Miño, con CIF P-1504900-J e con enderezo na rúa Carreira, n.º 38.15630 Miño. Solicita AUTORIZACIÓN para recuperación, na zona de dominio público hidráulico e policía do río Dandel, no lugar de Costa de Miño, na parroquia de S. Xoán de Vilanova, no T. M. de Miño. As obras solicitadas consisten na recuperación e acondicionamento do entorno do Camiño Inglés a seu paso pola urbanización de Costa de Miño. O que se fai público para xeral coñecemento por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 5 de maio do 2011. O xefe de servizo da Zona Galicia Norte Asdo.: Luís García Alonso
19/05/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 125/2011

Acordo do 27 de abril de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de Santa Comba (expediente IN407A 125/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Electra de Santa Comba S. L. Enderezo social: r/ Miraflores, 20-B.15840 Santa Comba Denominación: LMTS Pazo III - Romar Situación: Santa Comba Características técnicas: LMTS a 20 kV, de 544 m de lonxitude, en condutor RHZ1 240 mm 2 Al, con orixe no CT Pazos III e final no CT Romar. Concello de Santa Comba. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 27 de abril de 2011. Tristana Moraleja Gómez Xefa territorial da Coruña
19/05/2011 | Administración LocalMunicipal
Arteixo
Secretaría Xeral
Convocatoria de subvencións para actividades deportivas 2011

O Concello de Arteixo abre o prazo para a presentación de solicitudes da convocatoria de subvencións para actividades deportivas 2011. CONVOCATORIA DE SUBVENCIÓNS PARA ACTIVIDADES DEPORTIVAS 2011 De conformidade co disposto no apartado 21 das bases da Ordenanza xeral reguladora da concesión de subvencións municipais comunícase que as entidades deportivas e deportistas individuais interesados en solicitar subvencións para actividades deportivas 2011 deberán presentar as solicitudes no prazo de UN MES, contado a partir do día seguinte ao da publicación da correspondente convocatoria no Boletín Oficial da Provincia. Os impresos de solicitudes poden atoparse no Concello, no Servizo Municipal de Deportes e na páxina web do Concello (www.arteixo.org). Arteixo, a 09 de maio de 2011. A ALCALDESA Por delegación Decreto n.º 2363/08 Asdo.-Doris M.ª Todoroff Lodeiro CONCELLEIRA DE DEPORTES
19/05/2011 | Administración LocalMunicipal
A Capela
Anuncio contratación “Pavimentación vías municipais Os Picos - Martín e Formariz - límite do concello” e “Ampliación abastecemento de auga potable nas Neves”

Ós efectos do previsto no artigo 138 da Lei 30/2007 do 30 de outubro de contratos do sector público dase publicidade á seguinte adxudicación de obras incluídas no POS 2011 da Deputación Provincial da Coruña: Obras: Pavimentación vías municipais Os Picos – Martín e Formairz – límite do concello” “Ampliación abastecemento de auga potable en As Neves” Prezo de adxudicación: 30 000 € ive engadido e 36 000 € ive engadido respectivamente. Empresa adxudicataria: ROFE INNOVACIONES, SL Acordo: Resolución da alcaldía de data 02/05/2011 A Capela, 11 de maio de 2011 O alcalde, Angel López Sueiro.
19/05/2011 | Administración LocalMunicipal
Mugardos
Listas provisionais para a provisión temporal de postos de traballo no Concello de Mugardos, categoría peón servizos varios

O Sr. alcalde-presidente do Concello de Mugardos dictou, con data 09.05.2011, a resolución que deseguido se transcribe: “RESOLUCIÓN DA ALCALDÍA N.º 393/2011. –Tendo en conta a lista elaborada pola Comisión Permanente de Selección, obrante no expediente, para a provisión temporal de postos de traballo do Concello de Mugardos, categoria peón de servizos varios ao abeiro da convocatoria publicada no Boletín Oficial da Provincia (B. O. P.) núm.65, de data 05.04.2011, pola presente RESOLVO: 1.–Aprobar as listas provisionais para a provisión temporal de postos de traballo na categoría de peón de servizos varios, coa indicación das puntuacións provisionais resultantes da aplicación do baremo establecido nas bases xerais que rexeron a convocatoria (BOP n.º. 168, de data 02.09.2010) tal como figura deseguido: Poderáse obter información relativa á puntuación desglosada polos apartados obxecto de baremación chamando aos teléfonos 981 47 03 38 e 981 47 02 90, ext.7 (Secretaría). 2.–Aprobar e publicar a lista de excluid@s no proceso selectivo antes referido, da seguinte maneira: CÓDIGOS CAUSAS DE EXCLUSIÓN: A.–Non acreditar a antigüidade como demandante de emprego (un mes anterior á data da convocatoria). B.–Non acreditar que non houbera rexeitado oferta de emprego adecuado nin se houbese negado a partir, agás causa xustificada, en accións de promoción, formación ou reconversión profesionais. C.–Non acreditar que carece de rendas superiores, en cómputo mensual, ao salario mínimo interprofesional ou exceder o S. M. I. D.–Falta fotocopia cotexada do D. N. I. E.–Falta xustificante de ingreso de dereitos de inscrición.3.–Os/as interesados/as disporán dun prazo de dez días, contados a partir do seguinte ao da publicación no Boletín Oficial da Provincia, para formular as oportunas alegacións que irán dirixidas á Comisión Permanente de Selección de contratacións laborais temporais do Concello de Mugardos. As presentes listas se entenderán definitivas, sen necesidade de novo acordo, se no indicado prazo non se teñen presentado reclamacións.4.–Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. Mugardos, 9 de maio de 2011. O ALCALDE ASDO. XOSÉ FERNÁNDEZ BARCIA
19/05/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 122/2011

Acordo do 27 de abril de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de Vlmianzo (expediente IN407A 122/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización dé instalacións de enerxía eléctrica, sométese a información pública a petición de autorización administrativa da instalación eléctrica que se cita: N.° DE EXPEDIENTE: IN407A 122/2011 Solicitante: ELECTRA DEL FOXO S. L Enderezo social: NICARAGUA. TORRELO, 15.15129 VIMIANZO Denominación: LMTS, CT REBOREDO - TIMES Características técnicas: LMTS a 20 kV, de 2.555 m de lonxitude, en condutor RHZ1 DE 150 mm 2 Al, con orixe no apoio n.° 12 da LMT existente a CT Reboredo e final no CT Times no concello de Vimianzo. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 27 de abril de 2011. Xefa territorial Tristana Moraleja Gómez
19/05/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.28671

DEISI EL JADYDY SERVILLERAXXXXXXXXX, en nome e representación da COMUNIDADE DE USUARIOS DE AUGAS DE OS CANEDOS, solicita de Augas de Galicia un caudal de 0,0463 l/s de augas de dous mananciais en Os Canedos-Borrifáns, T. M. de Cesuras, e con destino a uso doméstico para 5 usuarios (20 persoas). O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.28671. As características do aproveitamento son: SOLICITANTE: D. JOSÉ MARÍA ULLOA REGUEIRO, en nome e representación da COMUNIDADE DE USUARIOS DE AUGAS DE OS CANEDOS. CAUDAL: 0,0463 l/s. DESTINO: uso doméstico para 5 usuarios (20 persoas). ORIXE: dous mananciais. LUGAR: Os Canedos-Borrifáns. T. M.: Cesuras. As obras consisten na captación de dous mananciais, o primeiro mediante unha arqueta de 1,5 x 1,5 x 0,5 m, e o segundo mediante un pozo de aros de formigón de 1 m de diámetro e 1 m de profundidade. Dende os mananciais condúcese a auga por unha tubaria de 32 mm ata a caseta de depósitos da comunidade, situada no punto de coordenadas UTM aproximadas X=563776; Y=4777801. Dende estes depósitos abastécese ás cinco vivendas dos comuneiros no lugar dos Canedos. O que se fai público para xeral coñecemento por un prazo de VINTE DÍAS, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Cesuras ou nas oficinas deste Servizo, situadas na r/ Wenceslao Fernández Flórez, 1-2.º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 6 de maio de 2011. O xefe do Servizo Zona Galicia Norte Jenifer Carmen Uribeecheverria Laurenz
19/05/2011 | Administración LocalMunicipal
Ferrol
Urbanismo
Aprobación definitiva da adecuación da disposición transitoria primeira punto e) á regulación recollida no PXOM referente ós núcleos rurais

O Excmo. Concello en Pleno, na sesión levada a cabo o día 28 de abril de 2011, adoptou entre outros o seguinte acordo: 1.–Aprobación definitiva da adecuación da disposición transitoria primeira punto e) á regulación recollida no Plan Xeral de Ordenación Municipal de Ferrol referente aos núcleos rurais no seguinte sentido: As determinacións da ordenanza 16 do PXOM, cumprindo coa Lei 9/2002, serían as seguintes: • Parcela mínima: 300 m 2 • Ocupación máxima: 50% • Edificabilidade máxima: 0,6 m 2 /m 2 Nas ordenanzas 17 e 18 seguiríanse aplicando as determinacións do PXOM. O que se fai público para xeral coñecemento. Ferrol, 5 de maio de 2011. O alcalde Asdo.: Vicente Irisarri Castro
19/05/2011 | Administración LocalMunicipal
Ribeira
Crédito extraordinario 1/2011 e suplemento de crédito 1/2011

O Pleno da Corporación, en sesión de data 29 de abril de 2011, aprobou inicialmente os expedientes de modificación de crédito “crédito extraordianario 1/2011” e “suplemento de crédito 1/2011”. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor. ESTADO DE INGRESOS ESTADO DE GASTOS Riveira, a 9 de maio de 2011. O ALCALDE José Luis Torres Colomer
19/05/2011 | Administración LocalMunicipal
Cedeira
Notificación por comparecencia. Expte.1/10 ruina. D. Fernando Mera González

En virtude do establecido no art.59 e 61 da Lei 30/92 de réxime xurídico dás administracións públicas e do procedemento administrativo común, logo de ter intentado por dúas veces a notificación a D. Aurelio Enrique Alejandro Hernan Semlali Zanin, da resolución de alcaldía de data 17.02.2011 do expediente de ruina 1/10, emprázase pola presente a D. Aurelio Enrique Alejandro Hernan Semlali Zanin para ser notificado por comparecencia. A comparecencia deberá efectuarse no prazo de 10 días contados desde o seguinte ó da publicación deste anuncio, no Servizo de Arquitectura e Urbanismo do Concello, en horario de 9 a 2 de luns a venres. Transcorrido o dito prazo sen efectuarse a comparecencia do interesado ou o seu representante, a notificación se entenderá producida a todolos efectos legais desde o día seguinte ó vencemento do prazo sinalado para comparecer. Cedeira, 4 de maio de 2011 O alcalde, Asdo.- José Luis Vergara Rey
19/05/2011 | Administración LocalMunicipal
Irixoa
Modificación orzamentaria 3/2011: aprobación definitiva e novo resumo por capítulos

Aprobado o expediente de modificación orzamentaria nº 3/2011, mediante resolución da Alcaldía do 11-5-2011, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei Reguladora das Facendas Locais. Irixoa, 11 de maio de 2011 O alcalde Antonio Deibe Sanmartín
19/05/2011 | Administración LocalMunicipal
Cedeira
Notificación por comparecencia. Expte. reposición legalidade urbanística 2011/033/000013. D.ª Leonides López Ramos

En virtude do establecido no art.59 e 61 da Lei 30/92 de réxime xurídico dás administracións públicas e do procedemento administrativo común, logo de ter intentado por dúas veces a notificación a DªClarissa Sarratea Mariuta, da resolución de alcaldía de data 11.03.2011 do expediente de reposición da legalidade urbanística 2011/033/000013, emprázase pola presente a DªClarissa Sarratea Mariuta para ser notificada por comparecencia. A comparecencia deberá efectuarse no prazo de 10 días contados desde o seguinte ó da publicación deste anuncio, no Servizo de Arquitectura e Urbanismo do Concello, en horario de 9 a 2 de luns a venres. Transcorrido o dito prazo sen efectuarse a comparecencia do interesado ou o seu representante, a notificación se entenderá producida a todolos efectos legais desde o día seguinte ó vencemento do prazo sinalado para comparecer. Cedeira, 4 de maio de 2011 O alcalde, Asdo.- José Luis Vergara Rey
19/05/2011 | Administración LocalMunicipal
A Capela
Anuncio obra “Ampliación da rede municipal de abastecemento de auga a Vilarón, Os Picos, O Pazo e Gunxel” PCC 2011

Ós efectos do previsto no artigo 138 da Lei 30/2007 do 30 de outubro de contratos do sector público dase publicidade á seguinte adxudicación de obra incluída no Plan PCC, anualidade 2011 da Deputación Provincial da Coruña: Obra: Ampliación da rede municipal de abastecemento de auga a Vilarón, Os Picos, O Pazo e Gunxel. Prezo de adxudicación: 148 547,70€ ive engadido. Empresa adxudicataria: Esthefany Rumbado Araquistain e Hijos, Construcciones SA. Acordo: Xunta de Goberno Local de data 03/05/2011 A Capela, 11 de maio de 2011 O alcalde, Angel López Sueiro.
19/05/2011 | Administración LocalMunicipal
Ribeira
Relación de achegas concedidas dende o 01.01.2010 ata o 31.12.2010

De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, e no artigo 15 da lei 9/2007, do 13 de xuño, de subvencións de Galicia, faise pública a relación das subvencións concedidas dende 01/01/2010 ata 31/12/2010, e que corresponden ás seguintes convocatorias públicas: 1. Convocatoria de subvencions para a celebracion de festexos populares. Exercicio 2010 2. Convocatoria de subvencións para promoción de actividades deportivas. Exercicio 2010 3. Convocatoria de subvencions para a realizacion de actividades culturais. Exercicio 2010 En Riveira, a 25.03.2011. O alcalde José Luis Torres Colomer
19/05/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 124/2011

Acordo do 27 de abril de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de Santa Comba (expediente IN407A 124/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Electra de Santa Comba, S. L. Enderezo social: r/ Miraflores, 20-B.15840 Santa Comba Denominación: LMTS, Albarín-Devesa e CT Situación: Santa Comba Características técnicas: LMTS a 20 kV, que parte do CT Albarín e final na LMT derrivación A Devesa, pasando polo CT e seccionamiento proxectado da Devesa, cunha lonxitude de 1.699 m, en condutor RHZ1 240 mm 2 Al. CT prefabricado tipo 4L+IP e trafo de 160 KVA. Concello de Santa Comba Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 27 de abril de 2011. Tristana Moraleja Gómez Xefa territorial da Coruña
19/05/2011 | Administración LocalMunicipal
Santiago de Compostela
Sección Municipal de Contratación
Licitación da xestión, mediante concesión, das instalacións deportivas municipais para a práctica de tenis e paddle na zona de SAR

OBXECTO DO CONTRATO: xestión, mediante concesión, das instalacións deportivas municipais dedicadas á práctica de tenis e paddle na zona de Sar. REFERENCIA DO EXPEDIENTE: CON/24/2011. TIPO DE LICITACIÓN: canon anual fixo mínimo de 15.000 euros. Canon anual variable mínimo do 1% da recadación obtida polo concesionario. PRAZO DE EXECUCIÓN: establécese un prazo máximo de execución de 5 anos. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: perfil municipal de contratante: www.santiagodecompostela.org.Sección municipal de Contratación: contratacion@santiagodecompostela. org CRITERIOS DE ADXUDICACIÓN: son os sinalados no artigo 10.2 do prego de cláusulas administrativas. GARANTÍA DEFINITIVA: 12.000 euros. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no correspondente prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 10 de maio de 2011. O ALCALDE Asdo.: José A. Sánchez Bugallo
19/05/2011 | Administración LocalMunicipal
Culleredo
Secretaría Xeral
Delegación da Alcaldía

1031 Por resolución ditada en data 10 de maio de 2011, o sr. alcalde acordou a seguinte delegación do exercicio da competencia para a celebración de matrimonio civil:  Na Concelleira desta Corporación, Dona Magaly Leitao Bensiali, para a celebración do matrimonio civil entre Don Jorge Roberto Kabdani Lemhamdi e Dona Emine Al Assbahi Motje o vindeiro sábado, día 14 de maio de 2011, ás 13:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 11 de maiol de 2011 O alcalde, Asdo.: Julio Sacristán de Diego.
09/05/2011 | Administración LocalMunicipal
Miño
Aprobación provisional de modificación do artigo 7 da Ordenanza fiscal nº 13, reguladora da taxa por expedición de documentos admisnitrativos

O Pleno da Corporación municipal, na sesión celebrada o día 16 de abril de 2011, acordou aprobar provisionalmente a modificacion do artigo 7 da Ordenanza Fiscal nº 13 Reguladora da taxa por expedición de documentos admisnitrativos, modificando a tarifa establecida no precitado artigo e eliminado a taxa por dereitos de exame, polo que de conformidade co establecido no artigo 49) da Lei 7/85, de 2 de abril, de Bases de Réxime Local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, sitas na Rúa Carreira nº 38, dende as 9:00 ata as 14:00 horas e presentar as alegacións que consideren oportunas. Miño, 29 de abril de 2011. O ALCALDE. ASDO.- JUAN A. MACEIRAS BARROS.
09/05/2011 | Administración LocalMunicipal
Carnota
Baixa de oficio no padrón municipal de habitantes

Mediante resolución da Alcaldía de data 23/03/2011, unha vez recibido o informe favorable do Consello Provincial de Empadroamento, ordenouse a baixa de oficio no Padrón Municipal de Habitantes de GILLIAN FRANCES GIMBERT LEI, con NIE X03159091H, de conformidade co establecido no artigo 72 do Regulamento de poboación e demarcación territorial das entidades locais, por figurar empadroado incumprindo os requisitos establecidos no artigo 54 do regulamento citado. Debido a que non foi posible practicar a notificación no enderezo do interesado, faise por medio deste anuncio, de conformidade co artigo 59.5 da Lei 30/1992, de 26 de novembro, e comunícaselle que contra a citada resolución, que pon fin á vía administrativa, poderá interpoñer os seguintes recursos: - Con carácter potestativo, o recurso de reposición ante o mesmo órgano que ditou a presente resolución, no prazo de un mes, a contar dende o día seguinte ó da notificación, nos termos establecidos nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. - Contra a resolución expresa do recurso de reposición poderá interpoñer o recurso contencioso administrativo de conformidade co disposto no artigo 46 da Lei 29/1998, do 13 de xullo, reguladora da xurisdición contencioso administrativa, no prazo de dous meses contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. - Directamente un recurso contencioso administrativo no prazo de dous meses contados a partir dende o día seguinte ao da notificación do presente acordo, na forma prevista na lexislación da dita xurisdición contencioso administrativa. - Calquera outro recurso que estime procedente. Carnota, 14 de abril de 2011 O alcalde José Domingo Cipriano Oreiro Rodríguez
09/05/2011 | Administración LocalMunicipal
Ponteceso
Aperturas de Establecementos
Licenza municipal

Claudia Loredana Bombon Raceala solicitou neste concello unha licenza municipal para abrir un almacén de botellas e botellóns de gases comprimidos e pequena ferramenta no Polígono Empresarial de Tella, parcela D-12 (Ponteceso). Este expediente expoñerase ó público durante vinte días hábiles, que comezarán a contar dende o día seguinte ó da publicación deste anuncio no Boletín Oficial da Provincia (BOP) e no Diario Oficial de Galicia (DOG), segundo estipula o artigo 8.3 do Decreto 133/2008, do 12 de xuño, no que se regula a avaliación de incidencia ambiental. Todas as persoas que se consideren afectadas poderán examinar o expediente e presentar por escrito as reclamacións ou observacións que consideren oportunas, na Secretaría deste concello, en horario de 9.00 h a 14.00 h., de luns a venres. Ponteceso, 28 de abril de 2011 O alcalde José Luis Fondo Aguiar
09/05/2011 | Administración LocalMunicipal
Miño
Aprobación provisional da supresión da taxa pola ocupación do solo público con mesas, cadeiras, tribunas, taboados e outros elementos análogos con finalidades lucrativas no Concello de Miño e conseguinte derogación da ordenanza fiscal n.º 26

O Pleno da Corporación municipal, na sesión celebrada o día 16 de abril de 2011, acordou aprobar provisionalmente a supresión da taxa pola ocupación do solo público con mesas, cadeiras, tribunas, taboados e outros elementos análogos con finalidades lucrativas no Concello de Miño e conseguinte derogación da ordenanza fiscal nº 26, que regula as taxas pola ocupación do solo público con mesas, cadeiras, tribunas, taboados e outros elementos análogos con finalidades lucrativas no Concello de Miño, polo que de conformidade co establecido no artigo 49) da Lei 7/85, de 2 de abril, de Bases de Réxime Local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, sitas na Rúa Carreira nº 38, dende as 9:00 ata as 14:00 horas e presentar as alegacións que consideren oportunas. Miño, 29 de abril de 2011. O ALCALDE. ASDO.- JUAN A. MACEIRAS BARROS.